text: Официално: БФС отмени насрочения конгрес | Информационен център на Министерство на oтбраната
  автор Антоанета Илиева · 20/11/2020 , гледания 56
  Конгрес за избиране на нов президент на БФС няма да има до края на 2020 година. След като в последните две седмици това усилено се твърдеше, сега футболната ни централа официализира вестта.
  "Българският футболен съюз припомня, че след препоръка на министъра на здравеопазването проф. д-р Костадин Ангелов (писмо № 62-00-95 / 04.11.2020 г.) е отменено провеждането на конгрес на БФС на датата 11 декември 2020 г. Това означава, че понастоящем не съществува правно основание за издигане и разглеждане на кандидатури за президент на БФС. Такива кандидатури ще могат да се издигат при условията, определени в Устава на Българския футболен съюз и след определянето на датата за провеждане на конгрес", гласи съобщението на Българския футболен съюз.
  Това е втора отмяна на форума заради пандемията. Първоначално конгреса на БФС трябваше да се състои през лятото, а в последствие бе насрочен за декември. От октомври 2019 – ста футболната централа се управлява от временния президент Михаил Касабов, който зае поста след оставката на Борислав Михайлов. Последният конгрес за избор на президент на БФС се проведе през февруари 2018 – ста година. Тогава Михайлов спечели четвъртият си мандат. До момента желание да го заменят на поста са изявили трима души. Това са президентът на Марица Пловдив Христо Христов. Бившият собственик на бургаския Нефтохимик Христо Поротчанов, както и бизнесменът Петър Величков.